laion/Wikipedia-Exotic huggingface dataset:
জন বেরি হোয়াইট

স্যার জন বেরি হোয়াইট (Sir John Berry White) ভারতের অসমে চিকিৎসা বিজ্ঞানের প্রবর্তক তথা অসমে শিল্পদ্যোগের অন্যতম ভিত্তি স্থাপক। তিনি বেঙ্গল মেডিক্যাল সাার্ভিস-এর (Bengal Medical Services) অসামরিক শল্য চিকিৎসক ছিলেন। অসম তথা ভারতের উত্তর-পূর্বাঞ্চলের উন্নতির জন্য তিনি অতুলনীয় অবদান রেখে গিয়েছেন। ১৮৫৮ সালে ডাঃ জন বেরি হোয়াইট মাত্র ২৪ বছর বয়সে অসমে উপস্থিত হয়েছিলেন। ১৮৫৭ সালে ইস্ট ইন্ডিয়া কোম্পানির একজন সহকারী শল্য চিকিৎসক হিসাবে উজনি অসমে তিনি কর্ম জীবনের শুরু করেন। উজনি অসমের বিভিন্ন স্থানে সুদীর্ঘ ২৪ বছর নিষ্ঠাভরে পরিষেবা দিয়ে শেষে লক্ষিমপুর জেলার শল্য চিকিৎসক হন। ১৮৯৬ সালের ১৯ নভেম্বর জন বেরি হোয়াইট লন্ডনে শেষ নিশ্বাস ত্যাগ করেন। স্যার জন বেরি হোয়াইট ডিব্রুগড়-মার্ঘেরিটা রেল-পথ স্থাপনের স্রষ্টা। তিনি খনিজ তেল অনুসন্ধান এবং টিনের জন্য 'আসাম মিনারেল অয়েল কোম্পানি' প্রতিষ্ঠা করে সফলতা লাভ করেন। স্যার জন বেরি হোয়াইট অসম তথা উত্তর-পূর্ব ভারতের আধুনিক চিকিৎসা বিজ্ঞানের পিতৃপুরুষ স্বরূপ। উজনি অসমে একটি চিকিৎসা প্রতিষ্ঠান স্থাপন করা তার দীর্ঘদিনের স্বপ্ন ছিল। সেই উদ্দেশ্যে তিনি নিজের কষ্টোপার্জিত জীবনের সমস্ত সঞ্চয় ৫০,০০০ টকা দান করেছিলেন। কিন্তু তার অবসর গ্রহণ এবং মৃত্যুর পরেই ১৯০০ সালে ডিব্রুগড়ে একটি চিকিৎসা প্রতিষ্ঠান স্থাপন করা হয়। এই প্রতিষ্ঠানটি ডিব্রুগড়ে স্থাপন করতে তিনি নিজের ইচ্ছাপত্রে (Will) লিখে গিয়েছিলেন। উক্ত চিকিৎসা প্রতিষ্ঠানটি তার নামে অর্থাৎ "বেরি হোয়াইট মেডিক্যাল স্কুল" নামকরণ করা হয়েছিল । এই মেডিক্যাল স্কুলটি শিলংস্থিত অসম মেডিক্যাল কাউন্সিলও অর্থসাহায্য দেয়। নাম ভর্তির ন্যূনতম শিক্ষাগত ছিল মেট্রিক উত্তীর্ণ। পাঠ্যক্রম ছিল চার বছরের। এর থেকে উত্তীর্ণ হওয়া চিকিৎসকদের এল.এম.পি (Licentiate Medical practitioner) বলা হত। "বেরি হোয়াইট মেডিক্যাল স্কুল"এ শেষি ছাত্রদল ভর্ত্তি হয়েছিল ১৯৪৬ সালে এবং এই দলের পাঠ্যক্রম শেষ হয়েছিল ১৯৫০ সালে। ১৯৩৮ সালে সেই সময়ের অবিভক্ত অসমের অনুজ্ঞাপত্র প্রাপ্ত চিকিৎসকদের দ্বারা আয়োজিত এবং লোকপ্রিয় গোপীনাথ বরদলৈর সভাপতিত্বে অনুস্থিত হওয়া একটি সভায় বেরি হোয়াইট মেডিক্যাল স্কুলকে এটি পূর্ণাঙ্গ চিকিৎসা মহাবিদ্যালয়ে উন্নীত করার সিদ্ধান্ত নেওয়া হয়। এমনভাবে ১৯৪৭ সালের ৩ নভেম্বর "বেরি হোয়াইট মেডিক্যাল স্কুল"কে উন্নীত করে "অসম চিকিৎসা মহাবিদ্যালয়" নামে উদ্বোধন করা হয়। এটিই উত্তর-পূর্ব ভারতের অন্যতম এবং অন্যতম পুরানো চিকিৎসা মহাবিদ্যালয়। স্যার জন বেরি হোয়াইটের অতুলনীয় অবদানের জন্য অসম চিকিৎসা মহাবিদ্যালয়ের প্রেক্ষাগৃহটির নাম "ডাঃ জন বেরি হোয়াইট প্রেক্ষাগৃহ" রাখা হয়েছে। ডিব্রুগড় শহরের গ্রেহাম বাজারে তার নামে আবাসিক এলাকা আছে। "An extraordinary pioneer"। The Telegraph। সংগ্রহের তারিখ ২০১৫-১১-০১।  "The Telegraph - Calcutta (Kolkata) | Northeast | Medical museum to rise from ruins"। www.telegraphindia.com। সংগ্রহের তারিখ ২০১৫-১১-০১।  "The Assam Tribune Online"। www.assamtribune.com। ২০১৫-১২-০৮ তারিখে মূল থেকে আর্কাইভ করা। সংগ্রহের তারিখ ২০১৫-১১-০১।  "The Assam Tribune Online"। www.assamtribune.com। ২০১৫-১২-০৮ তারিখে মূল থেকে আর্কাইভ করা। সংগ্রহের তারিখ ২০১৫-১১-০১।  ডাঃ বিজুলী গোস্বামী (২০১২)। "মহিলা চিকিত্সকর ইতিহাস"। সাদিন।  অজানা প্যারামিটার |month= উপেক্ষা করা হয়েছে (সাহায্য) "বেরি হোয়াইট স্কুল অফ মেডিসিন"। ৩১ মে ২০১৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৮।
এশীয় মার্কিন মহাকাশচারীদের তালিকা

এশিয়ান আমেরিকান মহাকাশচারীদের একটি তালিকা নিচে দেওয়া হল।
লিভ ইট আপ (নিকি জ্যামের গান)

"লিভ ইট আপ" হচ্ছে মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইস্ট্রেফি এর একটি গান। এটি ২০১৮ ফিফা বিশ্বকাপ -এর অফিসিয়াল গান হিসাবে নির্বাচিত হয়েছিল। গানটির প্রযোজক মার্কিন সঙ্গীত শিল্পী, ডিজে এবং গীতিকার ডিপলো, এবং ২৫শে মে, ২০১৮ তারিখে মুক্তি পায়। ২১শে মে, ২০১৮-এ উইল স্মিথ সামাজিক মিডিয়াতে পোস্ট করেছেন তিনি এবং গায়ক নিকি জ্যাম আনুষ্ঠানিকভাবে ২০১৮ বিশ্বকাপের থিম সঙের জন্য সহযোগিতা করবে। বার্তাটি হল: "ওয়ান লাইফ টু লিভ। লিভ ইট আপ"। নিকি জ্যামও বলেছেন যে: "ফিফা বিশ্বকাপের জন্য আনুষ্ঠানিক গান রেকর্ড করা একটি আজীবনের অর্জন। অন্য অনেক শিল্পীর এটা বলার সুযোগ নেই যে তারা এটির অংশ হয়েছেন। আমি খুব গর্বিত এবং খুশি, আমি আমার নাতি-নাতনিদের বলতে পারবো আমি এটি তৈরি করেছি"। গানটির জন্য মিউজিক ভিডিও ৭ জুন ২০১৮ তারিখে প্রকাশিত হবে। উইল স্মিথ - রচনা, কণ্ঠস্বর নিকি জ্যাম - রচনা, কণ্ঠস্বর ইরা ইস্ট্রেফি - রচনা, কণ্ঠস্বর ডিপলো - প্রযোজনা "লিভ ইট আপ (আনুষ্ঠানিক গান ২০১৮ ফিফা বিশ্বকাপ রাশিয়া) [ফিচারিং উইল স্মিথ ও ইরা ইজত্রেফাই] – আইটিউনস-এ নিকি জ্যামের একক"। আইটিউনস স্টোর (এইউ)। সংগ্রহের তারিখ মে ২৫, ২০১৮।  "উইল স্মিথ, নিকি জ্যাম এবং ইরা ইজত্রেফাই অফিসিয়াল বিশ্বকাপের গান উপস্থাপন করবেন"। মে ২২, ২০১৮।  "Will Smith & Nicky Jam Will Perform Official FIFA World Cup Song With Era Istrefi"। মে ২১, ২০১৮।  "World Cup 2018: Will Smith makes amazing return to music for official tournament song with Diplo, Nicky Jam and Era Istrefi"। মে ২২, ২০১৮।  "Nicky Jam, Will Smith will sing this year's official FIFA 2018 World Cup song"। মে ২৩, ২০১৮।  "2018 FIFA World Cup Russia™ Official Song 'Live It Up' to be performed by all-star line-up"। মে ২৫, ২০১৮।
মাটিগাড়া-নকশালবাড়ি বিধানসভা কেন্দ্র

মাটিগাড়া-নকশালবাড়ি (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র। এই আসনটি এসসি-দের (তপশিলি জাতি) জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে ২৫ নং মাটিগাড়া-নকশালবাড়ি (এসসি) বিধানসভা কেন্দ্রটি মাটিগাড়া-নকশালবাড়ি সিডি ব্লক এবং আঠারোখাই, চম্পাসারি (সিটং ফরেস্ট, সেবক হিল ফরেস্ট, এবং সেবক ফরেস্ট গ্রাম ব্যতীত), মাটিগাড়া-১, মাটিগাড়া-২, পাথরঘাটা গ্রাম পঞ্চায়েতগুলি মাটিগাড়া সমষ্টি উন্নয়ন ব্লক-র অন্তর্গত। মাটিগাড়া-নকশালবাড়ি (এসসি) বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত। পশ্চিমবঙ্গ বিধানসভা নির্বাচন ২০১৬ কংগ্রেসের শঙ্কর মালাকার তার নিকটতম প্রতিদ্বন্দ্বী তৃণমূলের অমর সিংহকে পরাজিত করে বিজয়ী হোন। পশ্চিমবঙ্গ বিধানসভা নির্বাচন, ২০১১, কংগ্রেসের শঙ্কর মালাকার তার নিকটবর্তী প্রতিদ্বন্দ্বী সিপিআই (এম) -এর ঝাড়েন রায়কে পরাজিত করেন। "Delimitation Commission Order No. 18" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৪।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুলাই ২০১৪।
আবুল কাসেম (ভাষা সৈনিক)

প্রিন্সিপাল মোহাম্মদ আবুল কাসেম (২৮ জুন ১৯২০ - ১১ মার্চ ১৯৯১) একজন প্রথিতযশা বাংলাদেশী রাজনীতিবিদ, লেখক, সমাজসেবক এবং বিশিষ্ট শিক্ষাবিদ। তিনি বাংলা ভাষা আন্দোলনের স্থপতি এবং তমদ্দুন মজলিস ও বাঙলা কলেজের প্রতিষ্ঠাতা। মোহাম্মদ আবুল কাসেম ১৯২০ সালের ২৮ জুন চট্টগ্রামে জন্মগ্রহণ করেন। তিনি ১৯৩৯ সালে "বরমা ত্রাহি-মেনকা উচচ বিদ্যালয়" থেকে তিনটি বিষয়ে লেটার সহ প্রথম বিভাগে কৃতিত্বের সাথে প্রবেশিকা পরীক্ষায় উত্তীর্ণ হন এবং ১৯৪১ সালে "চট্টগ্রাম সরকারি কলেজ" থেকে আই এস সি-তে মুসলিম ছাত্রদের মধ্যে প্রথম স্থান অধিকার করেন। পরবর্তীকালে তিনি ১৯৪৪ সালে ঢাকা বিশ্ববিদ্যালয় হতে পদার্থ বিদ্যায় স্নাতক ও ১৯৪৫ সালে স্নাতকোত্তর ডিগ্রী লাভ করেন। তিনি বিখ্যাত গণিতবিদ ও পদার্থবিজ্ঞানী সত্যেন্দ্রনাথ বসুর অধীনে স্নাতকোত্তরের থিসিস করেন। প্রিন্সিপাল আবুল কাসেম ১৯৪৬ সালে ঢাকা বিশ্ববিদ্যালয়ে পদার্থবিজ্ঞান বিভাগে প্রভাষক হিসাবে যোগ দেন। প্রভাষক হিসাবে তিনিই প্রথম ঢাকা বিশ্ববিদ্যালয়ে বাংলায় ক্লাস নেন। ১৯৫৩ সাল পর্যন্ত তিনি প্রভাষক পদে ছিলেন। প্রিন্সিপাল আবুল কাসেম এদেশের সংস্কৃতি ও রাজনৈতিক অঙ্গণে একজন বিরল ব্যক্তিত্ব ৷ ভাষা আন্দোলনের মূল চেতনাকে প্রাতিষ্ঠানিক রূপদানের লক্ষে বাংলা ভাষায় উচ্চ শিক্ষা দানের জন্য তিনি বাঙলা কলেজ প্রতিষ্ঠা করেন ৷ তিনি বাংলায় ৪০টি পাঠ্য পুস্তক রচনা করেন এবং বাংলা একাডেমী, আর্ট কলেজ, ইসলামিক ফাউন্ডেশন, সিটি কলেজসহ প্রায় অর্ধশতাধিক সামাজিক ও সাংস্কৃতিক প্রতিষ্ঠানের সহিত সক্রিয়ভাবে জড়িত ছিলেন ৷ তিনি প্রাদেশিক আইন পরিষদের সদস্য থাকাকালীন ১৯৫৬ সালের ৩০শে সেপ্টেম্বর প্রথম সর্বস্তরে শিক্ষার মাধ্যম হিসেবে ও সরকারি ভাষা হিসেবে বাংলা চালু করার প্রস্তাব উত্থাপন করেন, যা সর্বসম্মতিক্রমে গ্রহীত হয়৷ তমদ্দুন মজলিসের রাষ্ট্রভাষা সাব-কমিটি এবং পরে সর্বদলীয় রাষ্ট্রভাষা সংগ্রাম কমিটি গঠনের মাধ্যমে যে গণতান্ত্রিক আন্দোলনের ধারা সৃষ্টি হয়, তিনি সে আন্দোলনের পথিকৃৎ্ ছিলেন৷ ভাষা আন্দোলনের পথ ধরেই পূর্ব পাকিস্তানে স্বাধিকার ও স্বাধীনতা আন্দোলন বিকাশ লাভ করে। ভাষা আন্দোলনের অগ্রণী সৈনিক প্রিন্সিপ্যাল আবুল কাসেম ছিলেন বাংলা ভাষার জাগ্রত বিবেকতুল্য ৷ একজন প্রতিভাবান লেখক, প্রিন্সিপাল আবুল কাশেম স্নাতকোত্তর ছাত্রদের জন্য এবং শিক্ষা, ইসলাম, সংস্কৃতি ও রাজনীতি বিজ্ঞানের পাঠ্যবই সহ প্রায় ১০০টি বই রচনা করেন। এর মধ্যে ৪০টি পদার্থবিদ্যার পাঠ্যবই এবং কলেজ ও বিশ্ববিদ্যালয়ের অন্যান্য বিজ্ঞান বিষয় রয়েছে। তার সুপরিচিত বই কিছু হলো- জাতীয় স্বীকৃতি হিসাবে তিনি বাংলা কলেজ ছাত্র মজলিস সমিতি পুরস্কার ও রাইর্টাস গিল্ড পুরস্কার (১৯৬৪), বাংলা একাডেমী পুরস্কার (১৯৮২), একুশে পদক (১৯৮৭), স্বাধীনতা দিবস পুরস্কার (১৯৯৩), ইসলামিক ফাউন্ডেশন পুরস্কার ও চট্টগ্রাম সমিতি পদক (১৯৮৮) এবং জাতীয় সংবর্ধনা স্বর্ণপদক (১৯৮৯) লাভ করেন ৷ আবুল কাসেম ১৯৯১ সালের ১১ মার্চ ঢাকায় মৃত্যুবরণ করেন। "Principal Abul Kashem's Death Anniversary Today"। The Bangladesh Observer। ১১ মার্চ ২০০৫।  Ahmad, Quazi Azizuddin (১৯৯১)। Principal Abul Kashem Sharok Grantho: A commemorative book on Principal Abul Kashem। Chittagong: Principal Abul Kashem Shreti Parishod।  Mahmud, Akif bin, Principal Abul Kashem: Matrivashake gire je full bekoseto. The Weekly Bangla Patrika, Friday 24 March 2006 "Death anniversary of Principal Abul Kashem today."। The New Nation। ১১ মার্চ ২০০৫।
গঙ্গা-কপোতাক্ষ সেচ প্রকল্প

গঙ্গা-কপোতাক্ষ সেচ প্রকল্প বা জি-কে প্রকল্প বাংলাদেশের অন্যতম বৃহৎ একটি সেচ প্রকল্প, যার আওতায় বাংলাদেশের দক্ষিণ পশ্চিমাঞ্চলের ৪টি জেলা রয়েছে, কুষ্টিয়া, চুয়াডাঙ্গা, মাগুরা এবং ঝিনাইদহ জেলা। এই চার জেলার ১৩টি উপজেলা যথা: কুষ্টিয়া সদর, কুমারখালী, খোকসা, মিরপুর, ভেড়ামারা, চুয়াডাঙ্গা সদর, আলমডাঙ্গা, ঝিনাইদহ সদর, হরিণাকুন্ড, শৈলকূপা, মাগুরা সদর, শ্রীপুর এবং দৌলতপুরে এই সেচ প্রকল্পের কার্যক্রম বিস্তৃত। ১৯৫১ সালে পরিচালিত প্রাথমিক জরিপের পর ১৯৫৪ সালে পাকিস্তান সরকার প্রস্তাবিত জি-কে প্রকল্প অনুমোদন করে। ১৯৫৪-৫৫ অর্থ বছরে প্রকল্প বাস্তবায়নের কাজ শুরু হয়। ১৯৬২-৬৩ মৌসুমে প্রকল্পভুক্ত এলাকায় স্থানীয় কিছু উন্নত জাতের ধান চাষ করা হয়। ১৯৮৪ সালে পানি সরবরাহের পরিমাণ বৃদ্ধির জন্য ব্যাপক সংস্কার কাজ গৃহীত হয় এবং ১৯৯৩ সালে তা সমাপ্ত হয়। "জিকের দৈর্ঘ্য"। ১২ মে ২০১৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৮।  বাংলাপিডিয়ায় গঙ্গা-কপোতাক্ষ সেচ প্রকল্প
রিং তত্ত্ব

রিং তত্ত্ব বলতে গণিতে একটি বিমূর্ত বীজগাণিতিক গঠন- রিং এর পাঠ কে বোঝানো হয়। একটি রিং হল একটি সেট R এবং সঙ্গে দুটি বাইনারি অপারেশন যাদের সাধারণত + (যোগ) এবং . (গুন) দ্বারা চিহ্নিত করা হয়ে থাকে; এবং এগুলি কিছু নিয়ম অনুসরণ করে চলে, যেমন + এর সাপেক্ষে R একটি আবেলিয়ান গ্রূপ এবং . এর সাপেক্ষে R একটি সেমি-গ্রূপ তৈরি করে, এবং এই দুটি অপারেশন বণ্টন বিধি মেনে চলে। আবেলিয়ান রিং অথবা বিনিময় রিং বলতে বোঝায় যে রিংটি গুনের সাপেক্ষে আবেল সেমি-গ্রূপ।
সুপারঅক্সাইড

সুপারঅক্সাইড একটি রাসায়নিক মূলক যার মাঝে সুপারঅক্সাইড অ্যানায়ন রয়েছে। এর রাসায়নিক সংকেত O− 2। অ্যানায়নটির ইউপ্যাক নাম ডাইঅক্সাইড(১−)।এর আণবিক ওজন ৩১.৯৯৮ গ্রাম/মোল সক্রিয় অক্সিজেন অ্যানায়ন সুপারঅক্সাইড প্রকৃতিতে বিশেষভাবে গুরুত্বপূর্ণ একটি যৌগ কারণ এটি ডাইঅক্সিজেন (O2) অণুর একটি ইলেকট্রন বিজারণের ফলে উৎপন্ন হয় যা প্রকৃতিতে ব্যাপকহারে ঘটে থাকে। সুপারঅক্সাইড দ্বারা গঠিত যৌগসমূহে অক্সিজেনের জারণ সংখ্যা হলো −১⁄২। যেহেতু অক্সিজেন একটি দ্বিপরমাণুক অণু যাতে দুইটি মুক্তজোড় ইলেকট্রন রয়েছে, তাই দ্বিতীয় একটি ইলেকট্রন এর দুইটি পরমাণুর ডিজেনারেট অরবিটালদ্বয়ের একটিতে একটি মুক্তজোড় ইলেক্ট্রনের সাথে জোড়া গঠন করে, ফলে একটি ঋণাত্মক আধানযুক্ত আয়ন সৃষ্টি হয় যাতে অবশিষ্ট একটি মুক্তজোড় ইলেকট্রন বিদ্যমান থাকে এবং এর নেট আধান হয় ( -১)। ডাইঅক্সিজেন (O2) এবং সুপারঅক্সাইড আয়ন উভয়েই মুক্ত মূলক যারা প্যারাচৌম্বকীয় ধর্ম প্রদর্শন করে। ডাইঅক্সিজেনের যৌগসমূহের নির্দিষ্ট O–O বন্ধন দূরত্ব রয়েছে যা O–O বন্ধনের বন্ধন ক্রম তথা বন্ধন সংখ্যা নির্দেশ করে KO2- পটাশিয়াম সুপার অক্সাইড Hayyan M., Hashim M.A., AlNashef I.M., Superoxide Ion: Generation and Chemical Implications, Chem. Rev., 2016, 116 (5), pp 3029–3085. DOI: 10.1021/acs.chemrev.5b00407 [১][স্থায়ীভাবে অকার্যকর সংযোগ] Garry R. Buettner & Freya Q. Schafer, Free Radical Nomenclature, The University of Iowa কেমিস্ট্রি ডাটাবেজ, পাবকেম Sawyer, D. T. Superoxide Chemistry, McGraw-Hill, ডিওআই:10.1036/1097-8542.669650 Valko, M., Leibfritz, D., Moncol, J., Cronin, M. T. D., Mazur, M., Telser, J. (আগস্ট ২০০৭)। "Free radicals and antioxidants in normal physiological functions and human disease"। International Journal of Biochemistry & Cell Biology। 39 (1): 44–84। ডিওআই:10.1016/j.biocel.2006.07.001। পিএমআইডি 16978905। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Abrahams, S. C.; Kalnajs, J. (১৯৫৫)। "The Crystal Structure of α-Potassium Superoxide"। Acta Crystallographica। 8: 503–506। ডিওআই:10.1107/S0365110X55001540।
মুনির মুহাম্মদি

মুনির মুহান্নদ মুহাম্মদি (জন্ম: ১০ মে ১৯৮৯), সাধারণত মুনির নামেই অধিক পরিচিত, হলেন একজন পেশাদার ফুটবলার, যিনি স্পেনীয় ক্লাব নুমানসিয়া এবং মরক্কো জাতীয় দলের হয়ে একজন গোলরক্ষক হিসেবে খেলেন। মরক্কোর ঐতিহ্য বহনকারী হওয়ায়, ২০১৪ সালে, তিনি মরক্কো জাতীয় দলের হয়ে অভিষেক করেন। ২০১৫ সালের ৯ই মার্চ তারিখে, উরুগুয়ের বিরুদ্ধে এক প্রীতি ম্যাচের জন্য মরক্কো দলে তৎকালীন কোচ এজ্জাকি বাদু দ্বারা প্রথমবারের মতো ডাক পান। এবং উক্ত ম্যাচে মরক্কোর হয়ে অভিষেক করেন, যেখানে মরক্কো ০–১ গোলে হেরে যায়। ২০১৬ সালের ২৯শে ডিসেম্বর তারিখে, ২০১৭ আফ্রিকান কাপ অফ নেশন্সের জন্য এর্ভে রেনার্দের ২৩ সদস্যের দলে স্থান পান, এবং ইয়াসিন বুনুর আগে টুর্নামেন্টের প্রতিটি ম্যাচ খেলেন। রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মরক্কো দলে স্থান পান। "Munir Mohand Mohamedi" (স্পেনীয় ভাষায়)। CD Numancia। ৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৭।  "Munir, convocado con Marruecos" [Munir, called up with Morocco]। Diario de Soria (স্পেনীয় ভাষায়)। ৯ মার্চ ২০১৫। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৫।  "Edinson Cavani scores penalty to give Uruguay win in Morocco"। ESPN FC। ২৮ মার্চ ২০১৫। সংগ্রহের তারিখ ৩ জুলাই ২০১৫।  "Morocco name AFCON 2017 squad"। African Football। ২৯ ডিসেম্বর ২০১৬। সংগ্রহের তারিখ ১ আগস্ট ২০১৭।  "World Cup 2018: Sofiane Boufal left out of Morocco squad"। BBC Sport। ১৭ মে ২০১৮। সংগ্রহের তারিখ ২২ মে ২০১৮।  বিডিফুটবলে Munir (ইংরেজি) Futbolme-এ Munir (স্পেনীয়) ন্যাশনাল-ফুটবল-টিমস.কমে মুনির মুহাম্মদি (ইংরেজি) সকারওয়েতে মুনির মুহাম্মদি (ইংরেজি) টেমপ্লেট:CD Numancia squad
আক্‌সিওন দেমোক্রাতিকা

আক্‌সিওন দেমোক্রাতিকা (স্পেনীয় ভাষায়: Acción Democrática, সংক্ষেপে AD) ভেনেজুয়েলার একটি সমাজবাদী গণতান্ত্রিক রাজনৈতিক দল। ১৯৩৬-৩৭ সালে ন্যাশনাল ডেমোক্র্যাটিক পার্টি হিসেবে এটি প্রতিষ্ঠা করা হয়। ১৯৪১ সালে রোমুলো বেতানকুর্ত নির্বাসন থেকে ফিরে আসলে দলটির নাম বদলে আক্‌সিওন দেমোক্রাতিকা রাখা হয়। বেতানকুর্ত দলের নেতা হন। ১৯৪৫ সালে ইসাইস মেদিনা আংগারিতার বিরুদ্ধে যে ক্যু হয়, আক্‌সিওন দেমোক্রাতিকা তা সমর্থন করে। ১৯৪৮ সালে বেতানকুর্ত পদত্যাগ করলে পরবর্তী নির্বাচনে আক্‌সিওন ৭০% ভোট পেয়ে ক্ষমতায় আসে। এসময় তারা কতগুলি অর্থনৈতিক সংস্কার প্রকল্পে হাত দেয়, যেগুলি রক্ষণশীলেরা পছন্দ করেন নি। একটি সামরিক ক্যু আক্‌সিওন দেমোক্রাতিকা সরকারকে ক্ষমতাচ্যুত করে এবং সামরিক স্বৈরশাসক ক্ষমতায় এসে দলটিকে নিষিদ্ধ ঘোষণা করে। ১৯৫৮ সালে সামরিক স্বৈরশাসক মার্কোস পেরেস হিমেনেস উৎখাত হবার পর দলটি আবার আত্মপ্রকাশ করে এবং পরবর্তী ৩০ বছর ধরে ভেনেজুয়েলার প্রধান দলে পরিণত হয়। এসময় দলটি থেকে ৪ জন ভেনেজুয়েলার রাষ্ট্রপতি নির্বাচিত হন। তবে ১৯৮০-র দশকের শেষের দিকে এসে দলটি জনপ্রিয়তা হারাতে শুরু করে। অভ্যন্তরীণ কোন্দলও শুরু হয়। দল থেকে নির্বাচিত একজন রাষ্ট্রপতি কার্লোস আন্দ্রেস পেরেস দুর্নীতির অভিযোগে মেয়াদ শেষ হবার আগেই পদত্যাগ করেন। ফলে ভোটারদের কাছে দলটির গ্রহণযোগ্যতা কমে যায়। ২০০০ সালের নির্বাচনে দলটি ভেনেজুয়েলার জাতীয় সংসদের ১৬৫ আসনের মধ্যে ২৯টি আসন পায়। ২০০৫ সালের নির্বাচন তারা বয়কট করে। ২০১৮ সালের জুলাই মাসে এডি বিরোধী কোয়ালিশন ডেমোক্রেটিক ইউনিটি রাউন্ডটেবল ত্যাগ করে। "Ramos Allup confirmó la salida de Acción Democrática de la MUD"। El Nacional (স্পেনীয় ভাষায়)। ২০১৮-০৭-০৫। সংগ্রহের তারিখ ২০১৮-০৭-০৬।  আক্‌সিওন দেমোক্রাতিকার দাপ্তরিক ওয়েবসাইট
ওমর হেনরি

ওমর হেনরি (ইংরেজি: Omar Henry; জন্ম: ২৩ জানুয়ারি, ১৯৫২) কেপ প্রদেশের স্টেলেনবশ এলাকায় জন্মগ্রহণকারী প্রথিতযশা সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট ও বোল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে ভূমিকা রাখতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন তিনি। ১৯৯২ থেকে ১৯৯৩ সময়কালে দক্ষিণ আফ্রিকার পক্ষে তিনটি টেস্ট ও তিনটি একদিনের আন্তর্জাতিকে অংশগ্রহণ করার সুযোগ হয় তার। ১৩ নভেম্বর, ১৯৯২ তারিখে ভারতের বিপক্ষে টেস্ট অভিষেক ঘটে ওমর হেনরি’র। এরফলে ১৯১২ সালে চার্লি লিউইলিনের পর প্রথম অ-শ্বেতাঙ্গ খেলোয়াড় হিসেবে বর্ণবৈষম্যবাদ পরবর্তী যুগে খেলেছেন তিনি। ১৯৯২ সালের ক্রিকেট বিশ্বকাপে কেপলার ওয়েসেলসের নেতৃত্বাধীন দক্ষিণ আফ্রিকান দলের অন্যতম সদস্য ছিলেন। ঐ প্রতিযোগিতায় তার দল সেমি-ফাইনালে অবতীর্ণ হয়েছিল। এছাড়াও, স্কটল্যান্ডের পক্ষেও অনেকগুলো খেলায় অংশ নিয়েছেন তিনি। খেলোয়াড়ী জীবন থেকে অবসর নেয়ার পর জাতীয় দল নির্বাচকমণ্ডলীর সদস্য মনোনীত হন। এক পর্যায়ে সভাপতির দায়িত্ব পালন করেন ওমর হেনরি। Henry Reaches Half Century, BBC News ইএসপিএনক্রিকইনফোতে ওমর হেনরি (ইংরেজি) ক্রিকেটআর্কাইভে ওমর হেনরি (সদস্যতা প্রয়োজনীয়) (ইংরেজি)
পেগি লি

পেগি লি (ইংরেজি: Peggy Lee) নামে পরিচিত নর্মা ডেলোরিস এগস্ট্রম (ইংরেজি: Norma Deloris Egstrom; ২৬শে মে ১৯২০ - ২১শে জানুয়ারি ২০০২) ছিলেন একজন মার্কিন জ্যাজ সঙ্গীতশিল্পী, গীতিকার, সুরকার ও অভিনেত্রী। তিনি স্থানীয় বেতারে বেনি গোল্ডম্যানের সাথে বিগ ব্যান্ডের হয়ে ভোকালিস্ট হিসেবে কর্মজীবন শুরু করেন। পরবর্তীতে তিনি অত্যাধুনিক ব্যক্তিত্বে পরিণত হন এবং বিভিন্নধর্মী কাজে যুক্ত হন। তার কর্মজীবনে তিনি চলচ্চিত্রের জন্য গীত লিখেছেন, অভিনয় করেছেন এবং কবিতা ও গানের অ্যালবাম রেকর্ড করেছেন। ছয় দশকের বেশি সময় তার কর্মজীবনে তিনি একটি গ্র্যামি আজীবন সম্মাননা পুরস্কারসহ তিনটি গ্র্যামি পুরস্কার অর্জন করেছেন, এবং একবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হয়েছেন। ১৯৯৯ সালে তিনি সংরাইটার্স হল অব ফেমে অন্তর্ভুক্ত হন। নর্মা ডেলোরিস এগস্ট্রম ১৯২০ সালের ২৬শে মে নর্থ ডাকোটার জেমসটাউনে জন্মগ্রহণ করেন। তার পিতা মারভিন ওলফ এগস্ট্রম ছিলেন মিডল্যান্ড কন্টিনেন্টাল রেলরোডের স্টেশন এজেন্ট এবং তার মাতা সেলমা অ্যামেলিয়া এগস্ট্রম (প্রদত্ত নাম: অ্যান্ডারসন)। তিনি তার পিতামাতার আট সন্তানের মধ্যে সপ্তম। তার পরিবার লুথেরান ধর্মালম্বী ছিল। তার পিতা ছিলেন সুয়েডীয়-মার্কিন এবং তার মাতা ছিলেন নরওয়েজীয়-মার্কিন। তার চার বছর বয়সে তার মাতা মারা যাওয়ার পর তার পিতা মিন শোম্বারকে বিয়ে করেন। ১৯৫২ সালে লি ড্যানি থমাসের বিপরীতে দ্য জ্যাজ সিঙ্গার (১৯৫২) চলচ্চিত্রে অভিনয় করেন। এটি অ্যাল জলসনের আংশিক সবাক দ্য জ্যাজ সিঙ্গার (১৯২৭) চলচ্চিত্রের টেকনিকালার পুনর্নির্মাণ। ১৯৫৫ সালে তিনি পিট কেলিস ব্লুজ চলচ্চিত্রে একজন মদ্যপ ব্লুজ গায়িকার চরিত্রে অভিনয় করেন। এতে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। লি ডিজনির ল্যাডি অ্যান্ড দ্য ট্রাম্প (১৯৫৫) চলচ্চিত্রে কয়েকটি চরিত্রের জন্য কণ্ঠ দেন ও গান গেয়েছেন। তিনি এই চলচ্চিত্রের প্রথম অংশে মনুষ্য চরিত্র "ডার্লিং", কুকুর "পেগ", এবং দুই সিয়ামিজ বিড়াল "সি ও অ্যাম" চরিত্রের জন্য কণ্ঠ দেন। ১৯৫৭ সালে তাকে এবিসি টেলিভিশনে প্রচারিত বিচিত্রানুষ্ঠান দ্য গাই মিচেল শো-এ অতিথি হিসেবে দেখা যায়। "Miss Peggy Lee"। Jc.edu। মে ২৮, ২০১০ তারিখে মূল থেকে আর্কাইভ করা। সংগ্রহের তারিখ ২৬ মে ২০১৮।  "Nättidningen RÖTTER – för dig som släktforskar! (Släkthistoriskt Forum)"। Genealogi.se। সংগ্রহের তারিখ ২৬ মে ২০১৮।  টরেসেন, ডেভিড (বিষয়বস্তু) ও উই, ডেভিড (প্রচ্ছদ)। "Biography – Current Biography"। PeggyLee.com। ১৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৮। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Eriksmoen, Curt (১৩ মে ২০১২)। "Peggy Lee had a difficult childhood"। Bismarcktribune.com। সংগ্রহের তারিখ ২৬ মে ২০১৮।  টবলার, জন (১৯৯২)। NME Rock 'N' Roll Years। Reed International Books Ltd (১ম সংস্করণ)। London। পৃষ্ঠা 18। CN 5585।  উইকিমিডিয়া কমন্সে পেগি লি সংক্রান্ত মিডিয়া রয়েছে। দাপ্তরিক ওয়েবসাইট পেগি লি'র ডিস্কতালিকা ওয়েব্যাক মেশিনে আর্কাইভকৃত ১৫ এপ্রিল ২০২১ তারিখে ইন্টারনেট মুভি ডেটাবেজে পেগি লি  (ইংরেজি)
প্রশান্ত মহাসাগরের যুদ্ধ

প্রশান্ত মহাসাগরীয় যুদ্ধ (ইংরেজি: The War of the Pacific) ১৮৭৯ সাল থেকে ১৮৮৩ সাল পর্যন্ত চিলির সাথে বলিভিয়া ও পেরুর যৌথবাহিনীর মধ্যবর্তী সংঘটিত যুদ্ধ। এই যুদ্ধের ফলে চিলি উল্লেখযোগ্য পরিমাণে খনিজ-সমৃদ্ধ অঞ্চল দখল করতে সক্ষম হয়। চিলি পেরুর তারাপাকা ও বলিভিয়ার উপকূলীয় আন্তোফাগাস্তা অঞ্চল দখল করে। যুদ্ধশেষে বলিভিয়া সমুদ্র থেকে বিচ্ছিন্ন একটি স্থলবেষ্টিত রাষ্ট্রে পরিণত হয়। পটাশিয়াম নাইট্রেট তথা সল্টপিটার-সমৃদ্ধ খনিজ এলাকা দখলের জন্য এই যুদ্ধ হয়েছিল বলে এটিকে সল্টপিটার যুদ্ধ নামেও কখনো কখনো ডাকা হয়। আতাকামা মরুভূমির যে অংশটি পরে আর্জেন্টিনাকে দিয়ে দেয়া হয়, তা দেখানো হয় নি।
ঘনশ্যাম সারদা

ঘনশ্যাম সারদা (জন্ম ১৯৫৯) একজন ভারতীয় উদ্যোগপতি, এবং ২,৫০০ কোটি মূল্যের সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর মালিক। এই শিল্প গোষ্ঠী মূলতঃ পাটজাত দ্রব্য এবং তথ্যপপ্রক্সুক্তি বিভাগে কাজ করে। ঘনশ্যাম সারদা'র অধীনে থাকা সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর শাখা পশ্চিমবঙ্গের নানা স্থানে রয়েছে, যদিও এর মুখ্য কার্যালয় কলকাতা শহরে। এই গোষ্ঠীর ৮টি কারখানা রয়েছে যা থেকে প্রতিদিন ৫০০ টন পাটজাতীয় দ্রব্যাদি উৎপাদিত হয়। পশ্চিমবঙ্গের বাইরেও কিছু স্থানে যেমন রাজস্থান রাজ্যের আলোয়ার শহরের সারদার কারখানা রয়েছে। ঘনশ্যাম সারদা সমাজসেবার সঙ্গে সনযুক্ত, এবং বিভিন্ন সামাজিক কাজ এবং পরিষেবায় আর্থিক সহয়ায়তা করেছেন। ঘনশ্যাম সারদার কন্যাসন্তান ২০০৭ সালে বিবাহবদ্ধ হন। ঘনশ্যাম সারদার এক ভাই রয়েছে, যাঁর নাম গোবিন্দ সারদা। "Ghanshyam Sarda: Executive Profile & Biography - Bloomberg"। www.bloomberg.com।  "8 Big Fat Indian Business Weddings"। siliconindia। সংগ্রহের তারিখ ২৭ মে ২০১৮।  "Jute baron's bro held"। The Times of India। সংগ্রহের তারিখ ২৭ মে ২০১৮।
চোর-চুন্নীর গান

চোর-চুন্নীর গান বা চোর-চোরনীর গান হল ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার একটি বিশিষ্ট আঞ্চলিক লোকায়ত সঙ্গীতরীতি। এগুলি মূলত পশ্চিম ডুয়ার্সের গ্রামাঞ্চলের রাজবংশী কৃষক সমাজের মধ্যে দীর্ঘকাল ধরে প্রচলিত দলবদ্ধ গান। গানের কেন্দ্রীয় চরিত্র চোর এবং চোরনী সমাজের বৃহত্তর অংশের কাছে নিন্দিত এবং অবজ্ঞাত। কিন্তু তাদের জীবনচর্যাতেও যে বিরহ-যন্ত্রণা, আশা-আকাঙ্ক্ষা, অভাব-অভিযোগ আছে, তা এই কৃষক লোককবিগণ তাদের প্রতি সহমর্মী হয়ে গানের মাধ্যমে চিত্রিত করতে সচেষ্ট হন; কিংবা চোর-চুন্নীকে সামনে রেখে দরিদ্র গ্রামীণ নরনারীর আশা-আকাঙ্ক্ষা, বেদনার অব্যক্ত বাণী সহৃদয় সামাজিক মানুষের অন্তরে সঞ্চারিত করার এটি এক প্রয়াস। পালাগুলিতে চোর বা চোরনীর জবানীতে সমকালীন সামাজিক-রাজনৈতিক ব্যঙ্গরসাত্মক বা ব্যক্তিগত সুখদুঃখের অভিব্যক্তিপূর্ণ বা লোকশিক্ষামূলক বিষয় গ্রামীণ শ্রোতাদের আনন্দিত বা বিষণ্ণ করে, কিংবা করে কশাঘাত। চোর-চুন্নীর গান মূলত গাওয়া হয় কার্তিক মাসে; দীপান্বিতা কালীপূজার পনেরো দিন আগে থেকে শুরু করে কালীপূজার রাত পর্যন্ত সমবেতভাবে। গ্রামের অবস্থাপন্ন কৃষকের (যারা এই অঞ্চলে গিরি/ধনী/দেওয়ানী নামে পরিচিত) পৃষ্ঠপোষকতায় এসময় গানের একটি দল গঠন করা হয়; তার বাড়ির বাইরের অঙ্গনে নিয়মিত গানের তালিম চলে। দলে থাকেন একজন মূল গায়েন, তার দোহাররূপে দু'তিন জন সুকণ্ঠী সহগায়ক থাকেন। এদের মধ্য থেকে একজনকে 'চোর' ও আরেকজনকে 'চুন্নী' সাজানো হয়। এছাড়া, দলে থাকেন বাদকবৃন্দ; তারা আবহ সুর-সঙ্গতের জন্য দোতারা, খোল, বাঁশী, সারিঞ্জা, জুরি প্রভৃতি বাদ্যযন্ত্র বাজিয়ে থাকেন। গানগুলির শুরুতে সর্বসাফল্য লাভের উদ্দেশ্যে চোর চক্রপতি ভগবান কৃষ্ণ ও স্থানীয় লৌকিক দেব-দেবীর বন্দনা গাওয়া হয়। এরপর চোর-চুন্নীর গায়করা চাপান ও উতোরের কিছু অংশ গেয়ে ছেড়ে দিলে দোহাররা তা ধরে বিস্তৃত করে দেন সম্মেলক সুরে। গানে, চোর ধনী জোতদারের বাড়িতে চুরি করতে যাবার পূর্বমুহূর্তে তার স্ত্রী চুন্নীর কাছ থেকে বিদায় নেয়। দারিদ্রপীড়িত নিরাভরণা স্ত্রীকে অবস্থাপন্ন সুখী মানুষের স্ত্রীর মতো মূল্যবান অলঙ্কার ও পোশাক-প্রসাধনে সজ্জিত করার আকাঙ্ক্ষা তার। তাই সে হাসিমুখে বিদায় চায়, এবং স্ত্রীকে নিশ্চিন্ত করতে নিজের চৌর্যকৌশলের নিপুণতার কথা বলে আশ্বস্ত করে। তার স্বপ্ন, এইভাবে সে সংগৃহীত অর্থের বিনিময়ে নিকটস্থ কোনও গ্রামে চাষের জমি কিনবে; আর সম্পদের অধিকারী হলে 'চুন্নী'ও একদিন হয়ে উঠবে আর্থিক মর্যাদাপ্রাপ্ত ধনবানের স্ত্রী। চোরের সমস্ত আশ্বাস সত্ত্বেও চোরনী তার স্বামীর জন্য শঙ্কিত ও ভাবিত। এভাবেই চোর-চুন্নীর গানের কাহিনিপট বিস্তৃত হতে থাকে। গানের মাধুর্যে গৃহস্থ কৃষক শ্রোতাবর্গ আপ্লুত হয়ে পারিতোষিক হিসেবে গায়কদের চাল, ডাল ও নগদ অর্থ প্রদান করে। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ: ২০০৪ চক্রবর্তী, ড. বরুণকুমার সম্পাদিত (১৯৯৫)। বঙ্গীয় লোকসংস্কৃতিকোষ। কলকাতা: অপর্ণা বুক ডিস্ট্রিবিউটার্স। পৃষ্ঠা ১২৯। আইএসবিএন 81-86036-13-X।